Eleverne på den internationale linie på Hasseris Gymnasium slipper for at betale for uddannelsen.

Et bredt flertal i Folketinget har nemlig besluttet at støtte de gymnasier i Danmark, der udbyder den internationale linie, hvor undervisningen foregår på engelsk. Rektoren på Hasseris Gymnasium har tidligere frygtet, at eleverne skulle betale op til 1.000 kroner om måneden. I dag udtrykker han lettelse over, at brugerbetalingen ikke bliver til noget. - Nu kan vi køre uddannelsen på  en ordentlig måde, og jeg betragter truslen om brugerbetaling, som borte, siger Anders Bach Jensen, rektor på Hasseris Gymnasium.